
	LIETUVOS VERSLUI SVARBI INFORMACIJA

	2026-07-08
	Korėjos maisto ir vaistų saugos ministerija (MFDS) 2026 m. liepos 8 d. pakeitė genetiškai modifikuotų maisto produktų ženklinimo standartą. Pakeitimu pradėtas visapusiško GMO ženklinimo sistemos įgyvendinimas ir patikslintos produktų, kuriems taikomi ženklinimo reikalavimai, taisyklės
	MFDS 2026.7.8.

	2026-07-22
	Quantum Korea 2026 Seule subūrė 56 kvantinių technologijų įmones ir mokslinių tyrimų organizacijas iš 12 šalių. Renginyje daugiausia dėmesio skirta kvantinių technologijų komercializavimui, tarptautiniam bendradarbiavimui ir jų taikymui pramonėje. Korėja patvirtino ketinimą toliau stiprinti investicijas į kvantines technologijas kaip vieną iš strateginių ateities sričių
	Quantum Korea 2026 Takes Place, Offering an Overview of Global Quantum Technology

	2026-08-01
	Prezidentas Lee Jae Myung surengė vieną ilgiausių savo kadencijos užsienio vizitų: 11 dienų kelionę į JAV, Vokietiją, Braziliją, Čilę ir Argentiną, kurios pagrindinis tikslas buvo stiprinti Korėjos pozicijas AI, puslaidininkių ir ekonominio saugumo srityse. Vizito JAV metu prezidentas San Franciske pristatė „San Francisco AI Declaration“, susitiko su NVIDIA, OpenAI, Anthropic ir Broadcom vadovais bei aptarė bendrus AI projektus, kurių vertė siekia apie 950 mlrd. USD. Vizito Pietų Amerikoje metu daugiausia dėmesio skirta strateginių žaliavų ir energijos tiekimo grandinėms: su Brazilija sutarta plėsti bendradarbiavimą retųjų žemės elementų srityje, su Čile - ličio ir vario tiekimo klausimais, o su Argentina pasirašytas susitarimas dėl kritinių mineralų, užbaigtos derybos dėl dvigubo apmokestinimo išvengimo sutarties ir sutarta dėl būsimo naftos importo. Vizitas atspindi Korėjos siekį vienu metu stiprinti lyderystę AI sektoriuje ir diversifikuoti strateginių žaliavų bei energijos tiekimą.
	Lee returns from overseas trip with economic security gains, domestic tests ahead - The Korea Times

	PRAMONĖ, INŽINERIJA, ICT, FINTECH IR KITOS TECHNOLOGIJOS 

	2026-07-01
	Korėjos Vyriausybė paskelbė tris nacionalinius „mega projektus“, orientuotus į puslaidininkius, dirbtinio intelekto (DI) duomenų centrus ir fizinį DI (robotiką). Didžiausios investicijos numatomos puslaidininkių sektoriuje: „Samsung Electronics“ ir SK grupė planuoja ilgalaikes investicijas, kurių bendra vertė siekia apie 3 trln. JAV dolerių. Analitikai prognozuoja didelę naudą puslaidininkių įrangos gamintojams, elektros įrangos ir kabelių bendrovėms. Trečioji iniciatyvos kryptis - fizinis DI ir humanoidinė robotika. Korėja siekia padidinti savo dalį pasaulinėje humanoidinių robotų gamyboje nuo dabartinio 1 proc. iki 20 proc..
	Korea’s Three Mega Projects Expand AI, Chip and Data Center Supply Chains

	2026-07-02
	Samsung pristatė naują AI foundry ir partnerių ekosistemos strategiją. Samsung pristatė naujos kartos 2 nm lustų gamybos technologijų planus ir strategiją. Bendrovė akcentavo glaudesnį bendradarbiavimą su AI lustų kūrėjais ir projektavimo partneriais, siekdama stiprinti savo pozicijas pažangių lustų gamybos rinkoje. Globali pažangiausių (3 nm ir mažesnių) lustų gamybos rinka, prognozuojama, iki 2028 m. išaugs beveik keturis kartus.
	Samsung SAFE Forum Unveils New AI Foundry and Partner Ecosystem Strategy

	2026-07-02
	Samsung ir SK hynix plės HBM lustų gamybą, pakavimo pajėgumus, puslaidininkių medžiagų gamybą ir susijusios infrastruktūros vystymą Čungčongo regione.  Bendra regionui numatytų privačių investicijų vertė siekia apie USD 273 mlrd., iš kurių Samsung Group planuoja investuoti apie USD 98 mlrd., o SK Group - apie USD 106 mlrd. 
	Samsung, SK hynix Announce HBM and Advanced Packaging Expansion in Chungcheong

	2026-07-02
	Pradėtas antrasis Physical AI programos etapas. Projektas yra platesnės Korėjos strategijos integruoti dirbtinį intelektą į pramonę, viešąsias paslaugas ir mokslinių tyrimų infrastruktūrą dalis. 
	Physical AI Enters the Real World: The Second Phase of Physical AI Launches

	2026-07-02
	Pradėtas antrasis nacionalinės „Physical AI“ programos etapas. Atrinkti projektai skirti robotams, autonominėms sistemoms ir realioje aplinkoje veikiančiam dirbtiniam intelektui, o jų bandymai bus vykdomi gamyklose, logistikoje ir kitose pramoninėse erdvėse. Programa pereina nuo technologijų kūrimo prie demonstravimo ir komercinio pritaikymo.
	Physical AI Enters the Real World: The Second Phase of Physical AI Launches

	2026-07-03
	Korėja aptarė su Kanada, JK ir ES bendradarbiavimą dėl kvantinių technologijų: bendri mokslinių tyrimų projektai, specialistų mobilumas, standartizacija ir kvantinių technologijų komercializavimas. Susitikimai vyko „Quantum Korea 2026“ renginio metu.
	Korea Discusses Quantum Technology Cooperation with Canada, U.K. and EU

	2026-07-06
	Prezidentas Lee Jae Myung paragino ministerijas ir vietos valdžią nedelsiant šalinti administracines kliūtis puslaidininkių klasteriams ir AI investicijoms. Jis nurodė spartinti leidimus, elektros bei vandens infrastruktūros statybą ir su projektais susijusių teisės aktų priėmimą..
	Lee Calls for Prompt Execution of Chip Cluster, AI Investment Projects

	2026-07-08
	Vyriausybė paskelbė „Manufacturing AI 2030“ strategiją, pagal kurią viešasis ir privatus sektoriai iki 2030 m. investuos apie USD 14 mlrd. Planuojama sukurti nacionalinę gamybos duomenų valdymo sistemą, specializuotus pramoninius dirbtinio intelekto modelius ir regioninius diegimo centrus
	2030 Blueprint Is Unveiled for AI-driven Manufacturing Transformation

	2026-07-13
	Vyriausybė ir valdančioji Demokratų partija susitarė spartinti teisės aktus, būtinus puslaidininkių klasteriams ir AI projektams. Numatyta greičiau spręsti elektros energijos, vandens, žemės naudojimo ir leidimų klausimus bei sukurti specialias reguliavimo išimtis. 
	Government, Ruling Party Vow to Speed Up Legal Framework for Chip Cluster and AI Projects

	2026-07-15
	Hanmi Semiconductor pranešė apie rekordinius veiklos rezultatus, kuriuos lėmė auganti HBM gamybos įrangos paklausa. Didžiausią užsakymų dalį sudarė termo-kompresinio sujungimo įranga, naudojama HBM sluoksniams 
	Hanmi Semiconductor Posts Record Results on HBM Equipment Demand

	2026-07-16
	Hanmi Semiconductor pradėjo vertinti didžiausios savo istorijoje gamyklos statybos projektą. Naujoji gamykla būtų skirta HBM pakavimo ir sujungimo įrangos gamybai, nes esami pajėgumai artėja prie ribos. Bendrovė svarsto kelias vietas ir investicijos apimtį, tačiau galutinis sprendimas dar nepaskelbtas.
	Hanmi Semiconductor Considers Building Its Largest Factory

	2026-07-21
	Korėjos vyriausybė paskelbė „K-AI Package“, kuris susies vystomojo bendradarbiavimo projektus su Korėjos AI bendrovių plėtra užsienio rinkose. Projektai apims skaitmeninę infrastruktūrą, viešojo sektoriaus AI sprendimus, specialistų rengimą ir finansinę paramą partnerių valstybėms. 
	K-AI Package Links Development Cooperation with Overseas Expansion of Korean AI Firms

	2026-07-23
	NVIDIA plečia bendradarbiavimą su pirmaujančiais Korėjos universitetais AI srityje. NVIDIA paskelbė apie dvi svarbias partnerystes su Korėjos universitetais - su KAIST įsteigta bendra dirbtinio intelekto tyrimų laboratorija, o Seulo nacionaliniame universitete (SNU) kuriamas bendras AI technologijų centras. Šios iniciatyvos skirtos stiprinti pažangių dirbtinio intelekto modelių, aukštos našos skaičiavimo infrastruktūros ir naujos kartos AI 
	NVIDIA and KAIST Launch Joint AI Research Lab to Accelerate AI Innovation in Korea
SNU and NVIDIA Establish Joint AI Technology Center

	2026-07-24
	Korėjos ir JAV technologijų bendrovės susitarė dėl bendradarbiavimo projektų. Vizito į JAV metu prezidentas Lee Jae Myung San Franciske susitiko su didžiausių pasaulio technologijų bendrovių vadovais. Tarp jų buvo JAV dirbtinio intelekto ir lustų lyderės Nvidia, OpenAI, Broadcom, taip pat Kanados investicijų valdytoja Brookfield. Susitikime su Korėjos konglomeratais Samsung ir SK Group sutarta dėl bendrų AI, puslaidininkių ir duomenų centrų projektų, kurių bendra vertė siekia apie USD 950 mlrd. Prezidentas pristatė vadinamąją „San Francisco AI Declaration“, kuria siekiama įtvirtinti Pietų Korėją kaip vieną svarbiausių pasaulinės AI ir puslaidininkių tiekimo grandinės centrų. Deklaracijoje taip pat numatytos investicijos į specialistų rengimą ir tarptautinius standartus
	Korean, Global Tech Firms Agree on $950 Bil. Cooperation Projects: Official
Lee Declares Vision to Make S. Korea Leader in AI Supply Chain

	2026-07-25
	Samsung Electronics ir Broadcom išplėtė strateginį bendradarbiavimą atminties, foundry ir pažangaus pakavimo srityse. Bendrovės planuoja kartu optimizuoti AI spartintuvų architektūras, HBM sprendimus ir lustų sujungimo technologijas..
	Samsung Electronics and Broadcom Expand Strategic Collaboration Across Memory and Foundry Technologies

	2026-07-27
	Korėjos mokslo ministerija (MSIT) ir JAV lustų gamintoja AMD susitarė steigti AI kompetencijos centrą bei plėtoti atviro svorio dirbtinio intelekto modelių ekosistemą. Projektas apims AMD AI spartintuvų naudojimą, Korėjos AI modelių optimizavimą, specialistų rengimą ir bendrus tyrimus.
	MSIT, AMD Agree to Build Open-weight AI Ecosystem and Center of Excellence

	2026-07-31
	Korėjos Vyriausybė paskelbė, kad 2027 m. įsteigs 13,9 mlrd. USD valstybinį investicinį fondą, skirtą ilgalaikėms investicijoms į strateginius sektorius - dirbtinį intelektą, puslaidininkius, robotiką, gynybos pramonę ir biotechnologijas. Fondas veiks prie Korea Investment Corporation (KIC).
	Korea to launch $13.9 bil. sovereign wealth fund for strategic industries - The Korea Times

	GYVYBĖS MOKSLAI, BIOTECHNOLOGIJOS, MEDICINA

	2026-07-08
	Korėjos biofarmacijos produktų eksportas 2026 m. pirmąjį pusmetį priartėjo prie naujo rekordo. Augimą lėmė biosimiliarai, vakcinos, diagnostikos produktai ir biologinių vaistų gamybos paslaugos. Pagrindinėmis rinkomis išliko JAV ir Europa, o dalis bendrovių didino pardavimus besivystančiose rinkose.
	Bio-pharmaceutical Exports Approach New Record in First Half

	2026-07-09
	Samsung Bioepis ir Korėjos biotechnologijų bendrovė „Proteina“ pradėjo AI grindžiamą antikūnų terapijų kūrimo projektą. „Proteina“ platforma bus naudojama baltymų sąveikai analizuoti ir perspektyviems terapiniams taikiniams atrinkti, o Samsung Bioepis prisidės vaistų kūrimo kompetencija. 
	Samsung Bioepis and Proteina Launch AI-based Antibody Therapy Project

	2026-07-14
	IBS RNA tyrimų centro direktorė Kim V. Narry tapo pirmąja korėjiete, pelniusia prestižinį HFSP Nakasone apdovanojimą gyvybės mokslų srityje. Ji įvertinta už atrastą naują genų raiškos reguliavimo mechanizmą ir novatoriškus RNA biologijos tyrimus, kurie padėjo pagrindus mRNR vaistų ir vakcinų kūrimui.
	Korea Has Its First-ever Recipient of the Prestigious HFSP Nakasone Award

	2026-07-20
	Samsung Biologics susitarė už maždaug 2 mlrd. JAV dolerių įsigyti Šveicarijoje veikiančią biologinių vaistų gamybos bendrovę (CDMO). Sandoris išplės „Samsung Biologics“ gamybos bazę Europoje..
	Samsung Biologics to Acquire Swiss-based CDMO Firm for 2.7 Tln Won

	2026-07-27
	Celltrion antrąjį 2026 m. ketvirtį pasiekė rekordinius rezultatus - pajamos išaugo 45 proc. Augimą daugiausia lėmė sparčiai augantys naujos kartos biologiniai vaistai, kurių pardavimai padidėjo 76 proc. Bendrovė plečia biologinių analogų (biosimiliars) portfelį ir kuria naujus preparatus autoimuninių ligų, onkologijos bei nutukimo gydymui. Iki 2030 m. Celltrion planuoja rinkai pasiūlyti 18 biologinių vaistų ir stiprinti pozicijas pasaulinėje biotechnologijų rinkoje.
	Celltrion Reports Rapid Growth of New Biologic Medicines in Global Markets

	[bookmark: _Hlk199329019]INVESTUOTOJAMS AKTUALI INFORMACIJA

	2026-07-03
	Tiesioginės užsienio investicijos į Korėją 2026 m. pirmąjį pusmetį išaugo: investicijų paraiškų vertė pasiekė 14,3 mlrd. USD (+9,1 proc.), o faktinės investicijos padidėjo 42,6 proc. iki 10,7 mlrd. USD. Augimą daugiausia lėmė susijungimų ir įsigijimų sandoriai, taip pat investicijos į pažangias technologijas, įskaitant puslaidininkius, ekranus, robotiką ir sveikatos priežiūros sektorių..
	Press Releases: Korea.net : The official website of the Republic of Korea

	2026-07-15
	Per metus užsienio investuotojų, turinčių Korėjos biržose kotiruojamų bendrovių akcijų, skaičius padidėjo apie 30 proc. Augimą paskatino stiprūs technologijų bendrovių rezultatai ir užsienio kapitalo grįžimas į Korėjos akcijų rinką. 
	Foreign Investors in Listed Companies Increase 30% in One Year

	EKONOMINIS SAUGUMAS, ENERGETIKA, TRANSPORTAS, GYNYBA

	2026-07-07
	Korėja, JAV ir Japonija susitarė bendradarbiauti diegiant mažuosius modulinius branduolinius reaktorius (SMR) trečiosiose šalyse. Šalys planuoja koordinuoti technologijų vertinimą, finansavimą, tiekimo grandines ir reguliavimo standartus. 
	South Korea, U.S., Japan Agree to Cooperate on SMR Deployment

	2026-07-07
	Prezidentas Lee Jae Myung NATO susitikimų metu Ankaroje surengė derybas dėl Korėjos gynybos pramonės eksporto. Susitikimuose buvo pristatyti Korėjos artilerijos, raketų, šarvuotosios technikos ir karinių laivų sprendimai. 
	President Continues Defense Export Diplomacy at NATO Meetings

	2026-07-08
	JAV institucijos paprašė didžiųjų Korėjos laivų statybos bendrovių pateikti informaciją apie jų pajėgumus statyti ir remontuoti karinius laivus. Užklausa apėmė laivų statyklų pajėgumus, terminus, darbo jėgą ir galimybę vykdyti JAV karinio jūrų laivyno užsakymus. Informaciją teikė Hanwha Ocean ir HD Hyundai grupės bendrovės.
	U.S. Requests Information from Korean Shipbuilders on Naval Construction Capacity

	2026-07-23
	JAV Kongreso asignavimų komitetų pareigūnai apsilankė pagrindinėse Korėjos laivų statyklose. Vizito metu jie vertino karinių ir komercinių laivų statybos pajėgumus, remonto infrastruktūrą ir galimybes bendradarbiauti su JAV kariniu jūrų laivynu. Delegacija susitiko su Hanwha Ocean ir HD Hyundai vadovais.
	U.S. Congressional Appropriations Officials Visit Korean Shipyards

	2026-07-23
	Korėja ir JAV Vašingtone atidarė Laivų statybos partnerystės centrą. Centras koordinuos projektus pagal MASGA iniciatyvą, įskaitant investicijas į JAV laivų statyklas, darbo jėgos rengimą, laivų remontą ir tiekimo grandinių plėtrą. 
	S. Korea, U.S. Open Shipbuilding Partnership Center to Advance MASGA Project
15 MOUs Signed at Korea-U.S. Shipbuilding Partnership Center

	2026-07-28
	Korėjos parlamentui pateiktas specialus įstatymo projektas, skirtas branduolinių povandeninių laivų programai. Projekte numatoma aiškiai įtvirtinti, kad branduolinė technologija būtų naudojama tik laivų varymui, o ne branduoliniams ginklams kurti. 
	Special Bill on Nuclear Subs to Specify S. Korea’s Commitment Not to Develop Nuclear Weapons: Sources

	BENDRA EKONOMINĖ INFORMACIJA

	2026-07-01
	Tarptautinės institucijos ir investiciniai bankai pradėjo didinti Korėjos 2026 m. ekonomikos augimo prognozes iki maždaug 3 proc. Pagrindinė priežastis yra spartesnis puslaidininkių eksportas ir didesnės investicijos į AI infrastruktūrą. 
	Korea's Growth Estimates Turn More Sanguine on Stronger Chip Power
Average Growth Forecast for Korea by Global Investment Banks Reaches 3%

	2026-07-01
	Korėjos eksportas 2026 m. birželį pasiekė rekordinę 102,25 mlrd. USD mėnesio vertę. Didžiausią augimo dalį sudarė puslaidininkiai ir kiti ICT produktai, o laivų bei naftos produktų eksportas taip pat didėjo. 
	Monster Milestone: June Sets Monthly Export Mark of USD 102.25B

	2026-07-03
	OECD paliko Korėjos 2026 m. ekonomikos augimo prognozę ties 2,6 proc. Organizacija nurodė, kad augimą palaikys viešosios išlaidos, puslaidininkių eksportas ir investicijos, tačiau išlieka energijos kainų bei pasaulinės prekybos rizika. 
	OECD Keeps Korea's Growth Forecast at 2.6%, Cites Spending, Chips

	2026-07-13
	Vyriausybė pristatė 575 mlrd. USD vertės kitų metų biudžeto planą. Prioritetai skirti AI, puslaidininkiams, moksliniams tyrimams, regionų infrastruktūrai ir demografinėms priemonėms. 
	Government Unveils Budget Plan Exceeding 800 Tln Won with Focus on AI and Chips

	2026-07-14
	Vyriausybė prognozuoja, kad 2026 m. Korėjos einamosios sąskaitos perteklius gali pasiekti rekordinį 290 mlrd. USD lygį. 
	Government Forecasts Record $290 Bln Current Account Surplus

	2026-07-15
	Finansų ministerija paskelbė, kad Korėjos ekonomikos atsigavimas stiprėja. Ministerija nurodė gerėjančius eksporto, pramonės gamybos ir investicijų rodiklius, ypač puslaidininkių sektoriuje. Tuo pačiu išliko atsargus vertinimas dėl statybos, užimtumo ir dalies vidaus vartojimo.
	Finance Ministry Says Economic Recovery Is Gaining Momentum

	2026-07-15
	Korėjos ICT eksportas 2026 m. pirmąjį pusmetį pasiekė visų laikų rekordą. Augimą daugiausia lėmė HBM ir kitų atminties lustų paklausa AI serveriams, taip pat didesnės kompiuterių bei duomenų saugojimo įrangos pardavimai.
	S. Korea's H1 ICT Exports Hit Fresh High on AI Boom: Data

	2026-07-16
	Korėjos bankas padidino bazinę palūkanų normą nuo 2,5 iki 2,75 proc., pradėdamas pinigų politikos griežtinimo ciklą. Sprendimas priimtas dėl spartesnio ekonomikos augimo, stipraus lustų eksporto ir didėjančio infliacinio spaudimo. 
	BOK Kicks Off Tightening Cycle as Chip Boom Fuels Growth, Inflation Concerns

	2026-07-20
	Korėjos vyriausybė pristatė planą liberalizuoti nacionalinės valiutos keitimą ir naudojimą užsienyje. Numatyta supaprastinti tarpvalstybinius mokėjimus, sumažinti išankstinių leidimų skaičių ir išplėsti finansų įstaigų galimybes teikti su vonu susijusias paslaugas ne Korėjoje. 
	Korea Unveils Broad Liberalization Plan for Currency Conversion and Overseas Use

	2026-07-16
	Vyriausybė paskelbė antrojo 2026 m. pusmečio ekonomikos augimo strategiją. Joje numatytos investicijų skatinimo, reguliavimo supaprastinimo, vartojimo rėmimo ir regioninių projektų priemonės. Atskirai išskirti AI, puslaidininkių, energetikos ir eksporto finansavimo prioritetai.
	Government Announces Economic Growth Strategy for Second Half of 2026

	2026-07-01
	Pasaulio bankas priskyrė Filipinus aukštesnių vidutinių pajamų šalių grupei. Šalies bendrosios nacionalinės pajamos vienam gyventojui pasiekė 4 850 USD ir viršijo 4 636 USD ribą. 
	World Bank: PH now an upper-middle income country

	2026-07-01
	Jungtinė Karalystė parėmė Filipinų siekį prisijungti prie Ramiojo vandenyno partnerystės sutarties (CPTPP). Susitarimo šalys pradėjo parengiamąsias konsultacijas dėl galimos Filipinų narystės. Prisijungimas reikštų mažesnius muitus, vienodesnes prekybos taisykles ir platesnę prieigą prie dvylikos šalių rinkų.
	UK hopes for PH inclusion in CPTPP as prep talks on accession begin

	2026-07-02
	Prezidentas pažadėjo tęsti reformas po Filipinų perėjimo į aukštesnių vidutinių pajamų šalių grupę. Vyriausybė nurodė, kad sieks didinti kokybiškų darbo vietų skaičių, pritraukti investicijas ir užtikrinti, kad pajamų augimas pasiektų daugiau gyventojų. 
	PBBM vows to sustain gains as PH reaches upper-middle income status

	2026-07-02
	Filipinai pasiūlė steigti strateginį naftos rezervą. Energetikos ministerija vertina galimybę ne tik kaupti atsargas krizėms, bet ir paversti šalį regioniniu naftos saugojimo centru. Projektas būtų skirtas sumažinti tiekimo sutrikimų ir priklausomybės nuo tradicinių maršrutų riziką.
	Fuel reserve seen to turn PH into regional oil hub

	2026-07-03
	Filipinai ir Kanada pasirašė ketinimų deklaraciją dėl kritinių mineralų, atsakingos kasybos, švarios energijos ir aplinkosaugos. Dokumentas numato bendradarbiavimą skaitmeninio kasybos valdymo, atliekų tvarkymo ir mineralinių išteklių žemėlapių sudarymo srityse. Susitarimas buvo pasirašytas per prezidento vizitą Vankuveryje.
	PH partners with Canada on critical minerals, sustainable mining

	2026-07-05
	PH Prezidento vizitą Kanadoje vainikavo 2,5 mlrd. USD vertės investiciniai susitarimai. Šalys pakėlė santykius iki strateginės partnerystės ir pasirašė susitarimus dėl darbo ir migracijos, energetikos, gamtinių išteklių, turizmo ir kultūros. Taip pat įsipareigota iki metų pabaigos užbaigti laisvosios prekybos derybas.
	PBBM arrives in Manila after productive Canada trip

	2026-07-07
	Birželio metinė infliacija Filipinuose sulėtėjo iki 6,4 proc. nuo 6,8 proc. gegužę. Kainų augimą mažino kritusios naftos kainos ir priemonės maisto pasiūlai didinti. Pirmojo pusmečio vidutinė infliacija sudarė 4,8 proc.
	Inflation eases to 6.4% in June

	2026-07-07
	Filipinų turizmo sektorius pirmąjį pusmetį išliko atsparus, nors sumažėjo atvykstančių turistų iš Pietų Korėjos. Sausio–gegužės mėnesiais šalis priėmė 2,74 mln. užsienio lankytojų, daugiausia iš JAV, Japonijos ir Kanados. Kinijos turistų srautas pradėjo augti sušvelninus vizų režimą.
	Tourism still resilient amid oil crisis, Korean decline – Leechiu

	2026-07-10
	Vyriausybė pristatė 2026–2028 m. strateginių investicijų prioritetų planą. Plane investicinės lengvatos nukreipiamos į gamybą, žemės ūkį, logistiką, sveikatos apsaugą, infrastruktūrą, energetiką ir modernias bazines paslaugas. Galutinės įgyvendinimo gairės turi būti paskelbtos trečiąjį ketvirtį.
	Strategic Investment Priority Plan manages PH economic, dev’t goals

	2026-07-16
	Prezidentas Singapūre pristatė Filipinus kaip investicijų kryptį skaitmeninei ekonomikai ir infrastruktūrai. Susitikimuose su Singtel ir kitais investuotojais aptarti AI, debesijos, duomenų centrų, sveikatos apsaugos ir transporto projektai. 
	Marcos pitches PH as top investment destination in Singapore
Marcos wraps up Singapore trip, secures stronger economic ties

	2026-07-16
	Energetikos ministerija Mindanao paskelbė prioritetiniu elektrifikavimo regionu. Namų ūkių prijungimo lygis saloje tebėra žemesnis nei šalies vidurkis, ypač atokiose vietovėse. Vyriausybė planuoja derinti tinklo plėtrą, autonomines sistemas ir atsinaujinančią energetiką.
	Mindanao priority for electrification project – Garin

	2026-07-23
	Energetikos ministerija paragino privatų sektorių spartinti atsinaujinančios energetikos projektus. Sultan Kudarate pradėtas 99 MWp Tantangan saulės parko pirmasis etapas, kuris turėtų aprūpinti apie 68 tūkst. namų ūkių. Projektą papildys 4 MW galios ir 16 MWh talpos baterijų sistema.
	Garin urges closer stakeholders’ tie-up for renewable energy projects

	2026-07-23
	Filipinų vandenynų ekonomikos bendroji vertė 2025 m. vėl viršijo 1 trln. PHP. Ji sudarė beveik 4 proc. BVP ir per metus išaugo 5,3 proc. Didžiausi segmentai buvo žuvininkystė, laivyba, pakrančių turizmas ir uostų paslaugos.
	PH ocean economy breaches P1-trillion gross value anew in 2025

	2026-07-23
	Vyriausybė patvirtino, kad planuojamas Pax Silica technologijų centras atitinka nacionalinius ir tarptautinius teisės reikalavimus. New Clark City teritorijoje numatoma kurti puslaidininkių, kritinių mineralų, AI, duomenų centrų ir pažangių tyrimų infrastruktūrą. Projektas yra Luzono ekonominio koridoriaus dalis.
	Planned Pax Silica project heeds national, international laws: BCDA

	2026-07-27
	Prezidentas paskelbė, kad Filipinai turi 23 galiojančius arba derinamus laisvosios prekybos susitarimus. Tarp svarbiausių procesų paminėti RCEP, būsimas susitarimas su JAE ir CPTPP narystės parengiamieji pokalbiai. 
	Marcos touts P6-T investments, 23 FTAs in push for stronger PH economy

	2026-07-27
	Prezidentas pasiūlė iš esmės atnaujinti 25 metų senumo kietųjų atliekų tvarkymo įstatymą. Vyriausybė planuoja griežtinti atliekų rūšiavimą, didinti vietos valdžios atsakomybę ir skatinti perdirbimo bei waste-to-energy projektus. 
	PBBM seeks overhaul of solid waste management law

	2026-07-27
	Prezidentas antikorupcinę kampaniją paskelbė pagrindiniu paskutinių kadencijos metų prioritetu. Jis pažadėjo tęsti tyrimus dėl potvynių kontrolės ir kitų infrastruktūros projektų, net jei jie paliestų artimus politinius sąjungininkus. 
	Philippines' Marcos puts anti-graft campaign at centre of address to Congress

	2026-07-28
	Pax Silica projektui pasirinkta New Clark City teritorija vertinama kaip pažangios gamybos ir logistikos mazgas. Projektas siejamas su Luzono ekonominiu koridoriumi, Subic, Clark, Manila ir Batangas jungtimis. Vyriausybė rengia energetikos, vandens ir transporto infrastruktūros planus.
	PBBM: Pax Silica hub to boost PH role in global AI value chain

	2026-07-28
	Filipinų investicijų skatinimo institucijos paskelbė, kad 2026 m. projektai vis labiau orientuojasi į eksportą ir technologijas. Tarp didžiausių investuotojų PEZA zonose buvo Nyderlandų, Pietų Korėjos, Singapūro, Indonezijos ir Vokietijos įmonės. Daugiausia projektų teko gamybai, IT ir verslo procesų valdymo sektoriams.
	PEZA Opens Second Half of 2026 with total Php151.9-Billion Investment Approvals

	2026-07-28
	Vyriausybė paskelbė, kad daugiau kaip 50 tarptautinių technologijų įmonių išreiškė susidomėjimą Pax Silica centru. Tarp planuojamų veiklų - lustų projektavimas ir gamyba, pažangus pakavimas, kritinių mineralų perdirbimas ir duomenų centrai. 
	Gov't fast-tracks incentive package to position PH as AI, semicon hub

	2026-07-01
	Pasirašyti šeši investiciniai susitarimai ir ketinimų protokolai, kurių bendra vertė siekia 545 mln. USD. Vyriausybės ekonominės plėtros tarybos renginyje „Unlock the Mongolian Economy“ dalyvavo  virš 120 užsienio investuotojų. Singapūro „Phillip Capital“ paskelbė apie planus atidaryti biurą Mongolijoje, o Vengrijos OTP Bank išreiškė interesą steigti filialą šalyje.
	“Unlock the Mongolian Economy” Meeting Secures USD 545 Million in Investment Agreements

	2026-07-01
	Kinijos baterijų gamintoja CATL paskelbė ketinanti plėtoti projektus Mongolijoje. Derybose aptartos energijos kaupimo sistemos, atsinaujinanti energetika ir galimas baterijų tiekimo grandinių vystymas. 
	Global battery leader CATL to develop projects in Mongolia

	2026-07-01
	Mongolijos ministras pirmininkas pakvietė tarptautines technologijų bendroves investuoti į šalį Summer Davos renginyje. Jis pristatė duomenų centrų, skaitmeninių paslaugų, AI ir energetikos projektus bei pažadėjo mažinti administracines kliūtis. PM tai pat pristatė ekonomikos diversifikavimo planus. 
	Prime Minister N. Uchral invites technology companies to invest in Mongolia

	2026-07-09
	Korėjos prezidento vizitas - vienas svarbiausių Mongolijos liepos užsienio politikos renginių. Tai buvo pirmasis Korėjos vadovo vizitas per 15 metų. Vizito metu abi šalys paskelbė apie „auksinę“ dvišalių santykių erą ir pasiekė principinį susitarimą dėl Visapusiškos ekonominės partnerystės susitarimo (CEPA). Pasirašytas 21 bendradarbiavimo susitarimas dėl kritinių žaliavų, energetikos, sveikatos apsaugą, skaitmeninės plėtros. Korėja siekia užsitikrinti svarbių žaliavų tiekimą savo aukštųjų technologijų pramonei, o Mongolija tikisi pritraukti daugiau Korėjos investicijų. 
	South Korea and Mongolia Enter a ‘Golden Era’ of Partnership – The Diplomat

Korea, Mongolia Expand Cooperation in Critical Minerals, AI and Finance



	2026-07-15
	ADB atnaujino Mongolijos ekonomikos prognozę ir 2026 m. numatė 5,7 proc. BVP augimą. Augimą palaiko vario ir anglies eksportas, transportas ir stambūs infrastruktūros projektai. 2027 m. augimas prognozuojamas 6 proc. ADB prognozuoja 7,8 proc. infliaciją Mongolijoje 2026 m. ir 6,8 proc. 2027 m. Kainų spaudimą lemia maistas, degalai ir didelė vidaus paklausa. Prognozėje daroma prielaida, kad kuro tiekimo susitarimai su Rusija išliks stabilūs.
	Mongolia: Economy | Asian Development Bank

	2026-07-20
	Mongolija ir Tadžikistanas stiprina ekonominį bendradarbiavimą. 
Šalys susitarė stiprinti bendradarbiavimą prekybos, transporto ir logistikos, energetikos, žemės ūkio, švietimo, aplinkosaugos ir turizmo srityse. Akcentuotas bendras darbas dėl regioninio susisiekimo gerinimo.  
	Tajikistan visit 

	2026-07-22
	Birželio metinė infliacija Mongolijoje pasiekė 12,3 proc., o Ulan Batore – 12 proc. Kainų augimą skatino maisto ir degalų brangimas. Centrinio banko vidutinės trukmės infliacijos tikslas yra 6 proc. 
	Monetary policy report - June 2026

	2026-07-23
	Mongolija planuoja reformas investicijoms ir ekonomikos liberalizavimui. Premjeras N. Uchral pristatė reformas, skirtas gerinti investicinę aplinką, mažinti biurokratiją ir plėsti ekonominę laisvę. Numatyta iki 2029 m. palaipsniui atsisakyti energetikos subsidijų, skatinti privačias investicijas į saulės energetikos ir energijos kaupimo projektus. Planuojama stiprinti Mongolijos centrinio banko nepriklausomumą ir sudaryti sąlygas užsienio bankų veiklai. Vyriausybė rengiasi įgyvendinti stambius plieno, vario, aukso, aliuminio ir naftos perdirbimo projektus. Vyriausybė taip pat planuoja priimti Ekonominės laisvės įstatymą, kuris ribotų valstybės galimybes varžyti verslo veiklą, išskyrus nacionalinio saugumo atvejais.
	Prime Minister N. Uchral Pledges to Improve Business Climate and Reduce Bureaucratic Barriers

	2026-07-24
	Mongolija 2026 m. planuoja didinti kasybos sektoriaus plėtrą ir investicijas. 2026 m. Mongolija planuoja išgauti 90 mln. tonų anglies, 1,9 mln. tonų vario koncentrato ir 9,4 mln. tonų geležies rūdos. Vyriausybė siekia didinti investicijas į geologinę žvalgybą, gerinti investicinę aplinką ir atnaujinti pagrindinius kasybos bei naftos sektoriaus įstatymus. Tęsiamas šešių strateginių projektų įgyvendinimas, įskaitant urano, vario, plieno, naftos perdirbimo ir aukso rafinavimo projektus. Kasybos sektorius išlieka pagrindine Mongolijos ekonomikos varomąja jėga – jis sukuria 26 proc. BVP ir generuoja daugiau kaip 95 proc. eksporto pajamų.
	Mongolia Plans to Produce 90 Million Tons of Coal This Year

	2026-07-25
	Pasaulio bankas rekomenduoja Mongolijai prioritetizuoti infrastruktūrą penkiose vertės grandinėse: gyvulininkystėje, mineralų perdirbime, turizme, atsinaujinančioje energetikoje ir skaitmeninėse paslaugose. Ataskaita nurodo, kad logistikos sąnaudos siekia apie 30 proc. BVP. Siūloma investicijas sieti su konkrečiais ekonomikos diversifikavimo tikslais.
	Infrastructure for Connectivity and Economic Diversification in Mongolia

	2026-07-27
	Ulan Batoras pradeda įgyvendinti didžiuosius transporto ir energetikos projektus. 2026 m. Ulan Batore bus pradėti pagrindiniai infrastruktūros projektai - Tuulo greitkelio, žiedinio kelio, metro ir tramvajaus statybos. Miesto valdžia tikisi, kad įgyvendinus kelių projektus transporto spūstys sumažės apie 50 proc. Taip pat planuojama įgyvendinti septynis energetikos projektus, įskaitant naujas šilumines elektrines ir atliekų pavertimo energija gamyklą. Tęsiamos oro taršos mažinimo priemonės, pereinant prie švaresnio kuro, dujų ir elektros energijos sprendimų.
	Mayor Reports on Construction Projects to be Implemented in 2026

	2026-07-28
	Vyriausybės megaprojektai orientuojami į eksporto pajamų dvigubinimą ir transporto sąnaudų mažinimą iki 50 proc. Tarp įgyvendinamų projektų yra geležinkeliai, naftos perdirbimo gamykla, urano projektas su Prancūzija ir Erdeneburen hidroelektrinė. Penki iš 14 projektų jau buvo aktyvioje įgyvendinimo stadijoje.
	Deputy Prime Minister Highlights Tangible Progress on Government’s Mega Projects

